smcproject/ml-wiki-sentences huggingface dataset:
എന്നാൽ ഈ സ്റ്റാൻഡേർഡിൽ 54 മെഗാബിറ്റ്സ് ഡാറ്റ കൈകാര്യം ചെയ്യാൻ സാധിക്കുന്നു.
ഇതിലും 802.11a  പോലെ തന്നെ OFDM  കോഡിംഗ് എന്ന സാങ്കേതികവിദ്യ ഉപയോഗിക്കുന്നു.
802.15: വയർലെസ്റ്റ് പെഴ്സണൽ ഏരിയ നെറ്റ്വർക്കിനുപയോഗിക്കുന്ന (WPANs) വയർലെസ് സ്റ്റാൻഡേർഡ് ആണു ഇവ.
802.16: വളരെ വലിയ ഒരു സ്ഥലത്തേക്കു ഉപയോഗിക്കുന്ന വൈ ഫൈ സാങ്കേതികവിദ്യയാണ് വൈ മാക്സ് (WiMax).
ഇതിലുപയോഗിക്കുന്ന സ്റ്റാൻഡേർഡ് 802.16 ആണ്.
ഇതുവഴി കൂടിയ വേഗതയിലുള്ള  ഒരു ഡാറ്റാ ട്രാൻസ്ഫർ സാധ്യമാകുന്നു.
കൂടുതൽ പ്രദേശങ്ങളെ ഈ നിലവാരമുപയോഗിച്ച്  വയർലെസ് നെറ്റ്വർക്കിന്റെ പരിധിയിൽ കൊണ്ടുവരാൻ സാധിക്കുന്നു.
advandages
= A keychain size Wi-Fi detector.
സ്റ്റാൻഡേർഡ് ഉപകരണങ്ങൾ
ഒരു വയർലെസ് ആക്സ്സസ് പോയിന്റ് പുറത്തേക്കുള്ള കണ്ണികൾ Wi-Fi Alliance
വിവരസാങ്കേതികവിദ്യയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
വൈൽഡ് ലൈഫ് ട്രസ്റ്റ് ഓഫ് ഇന്ത്യ
വന്യജീവികളെയും അവയുടെ വാസസ്ഥലങ്ങളെയും സംരക്ഷിക്കാനും ‌വന്യമൃഗങ്ങളുടെ ക്ഷേമത്തിനു വേണ്ടി പ്രവർത്തിക്കാനുമുള്ള ഒരു ഇന്ത്യൻ പരിസ്ഥിതി സംരക്ഷണ സംഘടനയാണു വൈൽഡ്‌ലൈഫ് ട്രസ്റ്റ് ഓഫ് ഇന്ത്യ (ഡബ്ല്യുടിഐ).
1998 നവംബറിലാണു ഡബ്ല്യുടിഐ രൂപികരിക്കപ്പെടുന്നതു്.
ഒരു അംഗീകരിക്കപ്പെട്ട (1961ലെ വരുമാന നികുതി നിയമത്തിന്റെ ഭാഗം 12എ പ്രകാരം) ധർമ്മസ്ഥാപനമാണു ഡബ്ല്യുടിഐ.
മുൻഗണന നൽകുന്ന ഭൂഭാഗങ്ങൾ
ഡബ്ല്യുടിഐ നിലവിൽ ശ്രദ്ധ കേന്ദ്രീകരിച്ചിരിക്കുന്നതു ആറു ഭൂഭാഗങ്ങളിലാണു് - വടക്കു കിഴക്കേ ഇന്ത്യ, പശ്ചിമ ഹിമാലയം, തരായി, ദക്ഷിണ ഘട്ടം, മധ്യേന്ത്യ, സമുദ്രങ്ങൾ.
പദ്ധതികൾ
പദ്ധതികളെ ഡെപ്ത്, ബ്രഡ്ത് പദ്ധതികളായി തരം തിരിച്ചിരിക്കുന്നു.
ഒരു പ്രത്യേക പ്രദേശത്തിന്റെ വിവിധ സംരക്ഷണ പ്രവർത്തനങ്ങളെ അഭിസംബോധന ചെയ്യുന്ന 12 ഡെപ്ത് പദ്ധതികളാണു നിലവിൽ ഡബ്ല്യുടിഐ നടത്തുന്നതു്.
കാലമോ പ്രദേശമോ വഴി നിയന്ത്രിക്കപ്പെടാത്ത പ്രത്യേക സംരക്ഷണ പ്രശ്നങ്ങളെ അഭിസംബോധന ചെയ്യുന്നവയാണു ബ്രഡ്ത് പദ്ധതികൾ.
ഒന്നിൽ കൂടുതൽ മുൻഗണനാ പ്രദേശങ്ങളെ ഈ പദ്ധതികൾ അഭിസംബോധന ചെയ്യാറുണ്ട്.
സംഘം
രാജ്യത്തിന്റെ വിദൂര ഭാഗങ്ങളിലുള്ള എതെങ്കിലും 15 ഫീൽഡ് സ്റ്റേഷനുകളെ അടിസ്ഥാനമാക്കി സംരക്ഷണ ജൈവശാസ്ത്രജ്ഞർ, ശാസ്ത്രജ്ഞർ, സാമൂഹ്യ ശാസ്ത്രജ്ഞർ, വന്യജീവി ഡോക്ടർമാർ, മാനേജർമാർ, അഭിഭാഷകർ, സാമ്പത്തിക വിദഗ്ദ്ധർ, വാർത്താവിനിമയ വിദഗ്ദ്ധർ എന്നിങ്ങനെ വിവിധ മേഖലകളിൽ നിന്നുള്ള 150 പ്രൊഫഷണലുകളും രാജ്യ തലസ്ഥാനത്തൊരു കേന്ദ്ര ഏകോപന കാര്യാലയവും ചേരുന്നതാണു ഡബ്ല്യുടിഐ സംഘടന.
എട്ടംഗ എക്സിക്യുട്ടീവ് സമിതിയിൽ അനുഭവജ്ഞരായ സംരക്ഷണ പ്രവർത്തകർ, ശാസ്ത്രജ്ഞർ, മാനേജർമാർ, ഉദ്യോഗസ്ഥർ എന്നിവ ഉൾക്കാള്ളുന്നു.
ഡബ്ല്യുടിഐയുടെ രക്ഷാധികാരി സമിതിയിൽ ഒമ്പത് ഘടകങ്ങൾ ഉൾക്കൊള്ളുന്നു.
സമീപനം
കൂട്ടായ്മകളിലൂടെയും പങ്കാളിത്തത്തിലൂടെയുമാണു ഡബ്ല്യുടിഐ പ്രവർത്തിക്കുന്നതു്.
മേഖലാ പങ്കാളികൾ ഭുമിശാസ്ത്ര വിവരങ്ങൾ നൽകുമ്പോൾ സാങ്കേതിക പങ്കാളികൾ പ്രത്യേക പദ്ധതികൾക്കാവശ്യമായ വൈദഗ്ദ്യവും ശേഷികളും അന്താരാഷ്ട്ര പങ്കാളികൾ നിക്ഷേപ സമാഹരണത്തിനും ആഗോള സ്ഥാനത്തിനും വേണ്ട സഹായം നൽകുന്നു.
ഡബ്ല്യുടിഐയുടെ പരിപാടികളെ പിന്തുണക്കുന്ന മറ്റു സംഘടനകൾ: വനം പരിസ്ഥിതി മന്ത്രാലയം, ഇന്ത്യൻ സർക്കാർ സാമൂഹ്യ നീതി ശാക്തീകരണ മന്ത്രാലയം, ഇന്ത്യൻ സർക്കാർ സംസ്ഥാന വന വന്യജീവി വകുപ്പുകൾ.
ഇൻർനാഷണൽ ഫണ്ട് ഫോർ ആനിമൽ വെൽഫയർ ഡേവിഡ് ഷെപ്പേർഡ് സംരക്ഷണ സ്ഥാപനം, യുനൈറ്റഡ് കിങ്ഡം.
യുനൈറ്റഡ് സ്റ്റേറ്റ്സ് ഫിഷ് ആൻഡ് വൈൽഡ് ലൈഫ് സെർവീസ് ടാറ്റ കെമിക്കൽസ് ലി.
ഗുജറാത്ത് ഹെവി കെമിക്കൽ ലി.
ദ സെറീനിറ്റി ട്രസ്റ്റ് ചാരിറ്റീസ് എയിഡ് ഫൌണ്ടേഷൻ ബോൺ ഫ്രീ സ്ഥാപനം റുഫോർഡ് സ്ഥാപനം കെയർ ഫോർ ദ വൈൽഡ് ഇന്റർനാഷണൽ ലോക മൃഗ സംരക്ഷണം ജപ്പാൻ വന്യജീവിജാല സംരക്ഷണ സമൂഹം ദേശീയ മത്സ്യ വന്യജീവി സ്ഥാപനം ബ്രിട്ടീഷ് ഹൈക്കമ്മീഷൻ, ന്യൂ ഡെൽഹി ദേശിയ ധാതു വികസന കോർപ്പറേഷൻ ഇതും കൂടി കാണുക ഇന്ത്യൻ നാച്ചുറൽ ഹിസ്റ്ററി ബോംബേ നാച്ചുറൽ ഹിസ്റ്ററി സൊസൈറ്റി (ബിഎൻഎച്എസ്) സാങ്ച്വറി ഏഷ്യ ഇന്ത്യയിലെ വന്യജീവിസമ്പത്ത് ഇന്ത്യയിലെ സംരക്ഷിത മേഖലകൾ വൈൽഡ്‌ലൈഫ് ഇൻസ്റ്റിറ്റൂട്ട് ഓഫ് ഇന്ത്യ (ഡബ്ല്യുഐഐ) സൂ ഔട്റീച്ച് ഓർഗനൈസേഷൻ പുറംകണ്ണികൾ വൈൽഡ്‍ലൈഫ് ട്രസ്റ്റ് ഓഫ് ഇന്ത്യ ↑
എസ്.ആർ. കോൺഗ്രസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/YSR_Congress_Party ഇംഗ്ലീഷ് വിലാസം https://ml.wikipedia.org/wiki/YSR_Congress_Party
ഹൈദരബാദ് ആസ്ഥാനമായുള്ള ഒരു രാഷ്ട്രീയ പാർട്ടിയാണ് വൈ‌ എസ് ആർ കോൺഗ്രസ് ((തെലുഗു: వై యస్ ఆర్ కాంగ్రెస్ పార్టీ ) (മലയാളത്തിൽ: യുവജന തൊഴിലാളി കർഷക പാർട്ടി )).
മുൻ ആന്ധ്രാപ്രദേശ് മുഖ്യമന്ത്രി വൈ‌.
എസ്. രാജശേഖര റെഡ്ഡി കൊല്ലപ്പെട്ടതിനെ തുടർന്ന് അദ്ദേഹത്തിന്റെ ആരാധകനും പാർട്ടിപ്രവർത്തകനുമായ ശിവകുമാർ ആണ് വൈ‌ എസ് ആർ കോൺഗ്രസ് ആരംഭിച്ചത്.
2011ൽ രാജശേഖര റെഡ്ഡിയുടെ മകൻ വൈ.എസ്. ജഗന്മോഹൻ  റെഡ്ഡി സാരഥ്യം ഏറ്റെടുത്തു.
YSR Congress Party എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വൊക്കലിഗ ഇംഗ്ലീഷ് വിലാസം https://ml.wikipedia.org/wiki/Vokkaliga
കർണ്ണാടക സംസ്ഥാനത്ത് , പ്രധാനമായും പഴയ മൈസൂർ നാട്ടുരാജ്യപ്രദേശങ്ങളിലും ദക്ഷിണ കന്നഡയിലും അധിവസിക്കുന്നതും പരമ്പരാഗതമായി കാർഷികവൃത്തി മുഖ്യതൊഴിലായി സ്വീകരിച്ചിരുന്നതുമായ പൊതുപൈതൃകമുള്ള വിവിധ സമുദായങ്ങളെ പൊതുവായി അറിയപ്പെടുന്ന നാമമാണ് വൊക്കലിഗ ( കന്നഡ : ಒಕ್ಕಲಿಗ, ഒക്കലിഗ ).
1956 വരെ അംഗബലം കൊണ്ടും രാഷ്ട്രീയശക്തി കൊണ്ടും മൈസൂർ സംസ്ഥാനത്തെ പ്രധാന സമുദായമായിരുന്നു വൊക്കലിഗർ.
എന്നാൽ 1956-ലെ സംസ്ഥാന പുനർനിർണ്ണയ നിയമപ്രകാരം മൈസൂർ സംസ്ഥാനത്തോട് ബോംബെ, ഹൈദരാബാദ് സംസ്ഥാനങ്ങളിലുൾപ്പെട്ടിരുന്ന കന്നഡഭൂരിപക്ഷ ജില്ലകളും കൂർഗും കൂട്ടിച്ചേർത്തതോടെ ലിംഗായത്തുകൾ ഇവിടുത്തെ അംഗബലമേറിയ സമുദായമായി മാറി.
എന്നാൽ ഇപ്പോഴും സംസ്ഥാനരാഷ്ട്രീയത്തിന്റെ ഗതിവിഗതികളെ നിശ്ചയിക്കുന്നതിൽ ലിംഗായത്തുകൾക്കൊപ്പം വൊക്കലിഗരും ഒരു നിർണ്ണായക ശക്തിയാണ്.
നാമോത്പത്തി
'വൊക്കലിഗ' എന്ന പദം ആദ്യകാല കന്നഡ രചനകളായ കവിരാജമാർഗ, പമ്പാഭാരത, മംഗരാജായുടെ നിഘണ്ടു തുടങ്ങിയവയിൽ കാണപ്പെടുന്നുണ്ട്.
അവയിയെല്ലാം കാർഷിക സമൂഹത്തിനുള്ള വിശേഷണപദമാണിത്.
ഈ പദത്തിന്റെ ഉത്പത്തിയെക്കുറിച്ച് ഐതിഹ്യപശ്ചാത്തലമുള്ളവയടക്കം മറ്റ് അഭിപ്രായങ്ങളും നിലനിൽക്കുന്നുണ്ട്.
ഗൗഡ
വൊക്കലിഗ സമുദായ അംഗങ്ങൾ പേരിനൊപ്പം തങ്ങളുടെ ഉപജാതി നാമങ്ങളും ഉപയോഗിക്കാറുണ്ട്.
ഇതിൽ ഏറ്റവും പ്രമുഖമായത് ഗൗഡ യാണ്.
അധിവാസസ്ഥാനപരമായും ഭാഷാടിസ്ഥാനത്തിലും മറ്റനേകം ഉപജാതി നാമങ്ങളുണ്ടെങ്കിലും സാധാരണ രീതിയിൽ ഗൗഡ , വൊക്കലിഗ എന്നിവ പര്യായ പദങ്ങളായി ഉപയോഗിക്കാറുണ്ട്.
എന്നാൽ മറ്റ് സമുദായങ്ങളിലും ഗൗഡ എന്ന പേര് സ്ഥാനനാമം ആയി സ്വീകരിച്ചിട്ടുണ്ട്.
'ഗൗഡ' എന്ന പദത്തിന്റെ ഉത്പത്തിയെപ്പറ്റിയും വിവിധ അഭിപ്രായങ്ങൾ നിലനിൽക്കുന്നുണ്ട്.
ഈ പദവും അതിന്റെ പൂർവ്വ രൂപങ്ങളായിരുന്ന ഗാമുണ്ട , ഗാവുണ്ട , ഗാവുഡ എന്നിവ എപ്പിഗ്രാഫിയ കർണാട്ടിക്ക എന്ന ഗ്രന്ഥത്തിൽ പരാമർശിക്കപ്പെട്ടിരിക്കുന്ന ലിഖിതങ്ങളിൽ ആവർത്തിച്ച് കാണപ്പെടുന്നുണ്ട്.
ഗ്രാമ , മുണ്ഡ (ശിരസ്സ്) എന്നീ സംസ്കൃതപദങ്ങൾ ചേർന്നാണ് 'ഗ്രാമത്തലവൻ' എന്നർത്ഥത്തിൽ ഗാമുണ്ട എന്ന പദമുണ്ടായതെന്നാണ് പ്രമുഖ നരവംശശാസ്ത്രകാരനായ എച്ച്.വി. നഞ്ചുണ്ടയ്യാ അഭിപ്രായപ്പെടുന്നത്.
വൊക്കലിഗർ പരമ്പരാഗതമായി തന്നെ ഭൂപ്രഭുക്കന്മാരും ഗ്രാമത്തലവന്മാരുമായിരുന്നു.
ദക്ഷിണേന്ത്യയിലെ ജാതികളും വർഗ്ഗങ്ങളും എന്ന ഗ്രന്ഥത്തിന്റെ സഹരചയിതാവായ എഡ്‌ഗാർ തർസ്റ്റനും കർണ്ണാടകയിലെ പ്രമുഖ ഗവേഷകരിലൊരാളായ ശാംബ ജോഷിയും ഗൗഡ എന്ന നാമം ഗോപാലകൻ എന്നർത്ഥമുള്ള ഗോവാല എന്ന സംസ്കൃതപദം പരിണമിച്ചുണ്ടായതാണെന്ന അഭിപ്രായക്കാരാണ്.
വൊക്കലിഗർ മൃഗസംരക്ഷണം നടത്തിയിരുന്നെങ്കിലും ഗോവാല എന്നറിയപ്പെട്ടിരുന്നത് ഗോപാലക വൃത്തിയിലേർപ്പെട്ടിരുന്ന യാദവരെയായിരുന്നുവെന്ന്  ഈ അഭിപ്രായത്തെ എതിർക്കുന്നവർ ചൂണ്ടിക്കാണിക്കുന്നു.
തമിഴ്‌നാട്ടിലെ (പ്രധാനമായും കോയമ്പത്തൂർ ജില്ലയിലും സമീപസ്ഥലങ്ങളിലും) വൊക്കലിഗർ ഗൗണ്ടർ എന്ന പേരാണ് തങ്ങളുടെ ജാതിനാമമായി ഉപയോഗിക്കുന്നത്.
എന്നാൽ ഈ പേര് രൂപപ്പെട്ടത്  'മേൽനോട്ടക്കാരൻ' എന്നർത്ഥമുള്ള കാവുണ്ടാൻ എന്ന തമിഴ് പദത്തിൽ നിന്നാണ് എന്ന അവകാശവാദമാണുള്ളത്.
പ്രമുഖ വൊക്കലിഗർ കെംപേ ഗൗഡ I - ബാംഗ്ലൂർ നഗരസ്ഥാപകനായ നാട്ടുപ്രഭു കുവേമ്പു - ജ്ഞാനപീഠ ജേതാവായ സാഹിത്യകാരൻ എച്ച്.ഡി. ദേവഗൗഡ - മുൻ ഇന്ത്യൻ പ്രധാനമന്ത്രി, മുൻ കർണാടകമുഖ്യമന്ത്രി എസ്.എം. കൃഷ്ണ - ഇന്ത്യൻ വിദേശകാര്യമന്ത്രി, മുൻ കർണാടകമുഖ്യമന്ത്രി എച്ച്.ഡി. കുമാരസ്വാമി - മുൻ കർണാടകമുഖ്യമന്ത്രി ഡി.വി. സദാനന്ദ ഗൗഡ - കർണാടകമുഖ്യമന്ത്രി കുറിപ്പുകൾ
൧ 1973-ൽ മൈസൂർ സംസ്ഥാനം 'കർണാടക' എന്നു പുനർനാമകരണം ചെയ്തു.
വൈൽഡ് സ്ട്രോബറീസ് ഇംഗ്ലീഷ് വിലാസം https://ml.wikipedia.org/wiki/Wild_Strawberries_(film)
മതബോധം എന്ന ഫാന്റസിയെക്കുറിച്ചുള്ള തന്റെ സെവെൻത് സീൽ എന്ന ചിത്രത്തിനു ശേഷം ഇങ്മർ ബർഗ്‍മൻ സംവിധാനം ചെയ്ത സിനിമയാണ് വൈൽഡ് സ്ട്റോബറീസ് .
ആധുനിക മനുഷ്യൻ സ്വയം സൃഷ്ടിക്കുന്ന ഒറ്റപ്പെടലും അന്യവൽകരണവും ഏകാന്തതയും ഈ ചിത്രത്തിൽ വിഷയമാക്കുന്നു.
വ്യക്തിയുടെ ചിന്തകൾ, ഓർമ്മകൾ, നിരാശകൾ, ഖേദങ്ങൾ എന്നിവയെല്ലാം ആഴത്തിൽ ചിത്രീകരിക്കുന്ന ആഖ്യാന ശൈലി യൂറോപ്യൻ സിനിമ സ്വാംശീകരിച്ചത് 'വൈൽഡ് സ്ട്റോബറീസ്' എന്ന ഈ ചിത്രത്തിലൂടെയായിരുന്നു.
ഈ ചിത്രം, ബർലിൻ ഫിലിം ഫെസ്റ്റിവലിൽ ഗോൾഡൻ ബിയർ പുരസ്കാരം നേടിയിട്ടുണ്ട്.
തനിക്ക് ലഭിച്ച ഓണററി ബിരുദം സ്വീകരിക്കുന്നതിനായി മുൻ സർവകലാശാലയിലേക്ക് മരുമകളോടൊപ്പം യാത്രയാകുന്ന പ്രൊഫസർ ഇഷാക് ബോർഗ് (വിഖ്യാത സ്വീഡിഷ് സംവിധായകനായ വിക്റ്റർ ജോസ്റ്റോം ആണ് ഈ കഥാപാത്രമായി അഭിനയിക്കുന്നത്) എന്ന 78 വയസ്സുകാരൻ തന്റെ 'മരണം പോലെ തണുത്തുറഞ്ഞ' ജീവിതത്തെ അതിന്റെ നിഷ്ഫലതയെ സ്വപ്നങ്ങളിലൂടെ ദർശിക്കുന്നു.
യാത്രയ്ക്കിടെ തന്റെ ജീവിതത്തിലെ പ്രധാന ദശാസന്ധികളെല്ലാം കാണവേ അവയെല്ലാം അയാളിലേക്ക് തന്റെ ഭൂതകാലം, കുടുംബം, കാമുകി, ഭാര്യ എന്നിവയുടെ സ്മരണകൾ നിറയ്ക്കുന്നു.
അയാളുടെ ഭൂതകാല തീരുമാനങ്ങൾ എല്ലാം അയാളെ കൊണ്ടെത്തിച്ചത് അർത്ഥമില്ലാത്തതും മൂല്യരഹിതവുമായ, തണുത്തുറഞ്ഞ, ശൂന്യത നിറഞ്ഞ ജീവിതത്തിലേക്കായിരുന്നു.
ഭീതിതസ്വപ്നങ്ങൾക്കൊടുവിൽ, സ്നേഹത്തിലൂടെ മാത്രമേ ശാന്തി ഉള്ളൂ എന്ന തിരിച്ചറിവിൽ ആണ് അയാൾ എത്തിച്ചേരുന്നത്.
ബർഗ്‍മാൻ ‍വൈൽഡ് സ്ട്റോബറീസിന്റെ ചിത്രീകരണത്തിനിടെ
കുറ്റബോധം നിറഞ്ഞ അയാളുടെ ജീവിതം എന്ന നിഷ്ഫലതയെ അതിന്റെ അസ്തിത്വത്തിൽ നിറഞ്ഞിരിക്കുന്ന ശൂന്യതയെ ചിത്രീകരിക്കുന്ന സ്വപ്നപരമ്പരകൾ ബർഗ്മാൻ എന്ന പ്രതിഭയുടെ യഥാർത്ഥ നിദർശനങ്ങളാണ്.
മൂല്യനിരാസത്തിലൂടെ യൂറോപ്യൻ സമൂഹം നേടിയത് വെറും ശൂന്യത മാത്രമായിരുന്നു എന്നത് നമ്മെ ഈ ചിത്രം ഓർമ്മിപ്പിക്കുന്നു.
പുരസ്കാരങ്ങൾ 1958 Berlin International Film Festival FIPRESCI Prize - Victor Sjöström Golden Berlin Bear - ഇങ്മർ ബർഗ്‍മൻ 1958 Venice Film Festival Italian Film Critics Award Parallel Sections - ഇങ്മർ ബർഗ്‍മൻ 1960 Golden Globes, USA Best Foreign Film 1959 BAFTA Awards Nominated 	BAFTA Film Award 	Best Film from any Source 1960 Academy Awards, USA Oscar Best Writing, Story and Screenplay - ഇങ്മർ ബർഗ്‍മൻ അവലംബം പുറത്തേയ്ക്കുള്ള കണ്ണികൾ വൈൽഡ് സ്ട്രോബറീസ് ഇന്റർനെറ്റ് മൂവി ഡാറ്റാബേസിൽ Smultronstället (Wild Strawberries) (1957) - rotten tomatoes വൈൽഡ് സ്ട്രോബറീസ് ഓൾമുവീയിൽ Criterion Collection essay by Peter Cowie Archived 2007-11-21 at the Wayback Machine .
Wild Strawberries ingmarbergman face to face Archived 2012-05-04 at the Wayback Machine .
വന്യജീവി രോഗം
വന്യജീവികളും വളർത്തു മൃഗങ്ങളും മനുഷ്യരും വലുതും വർധിക്കുന്നതുമായ എണ്ണം സാംക്രമിക രോഗങ്ങൾ പങ്കു വെയ്ക്കുന്നു.
സമൂഹത്തിന്റെ ആവർത്തിച്ചു കൊണ്ടിരിക്കുന്ന ആഗോളവൽക്കരണം , മനുഷ്യ ജനസംഖ്യയുടെ വളർച്ച, അതിനോടനുബന്ധിച്ച് ഭൂപ്രകൃതിയിലുണ്ടായ മാറ്റങ്ങൾ എന്നിവ വന്യജീവികൾ, വളർത്തുമൃഗങ്ങൾ, മനുഷ്യർ എന്നിവ തമ്മിലുള്ള സമ്പർക്കം വർധിപ്പിക്കുന്നു.
ഇതിന്റെ ഫലമായി, കൂടുതൽ സാംക്രമിക രോഗങ്ങൾ ഉണ്ടാകാനുള്ള സാഹചര്യം തീർക്കുന്നു.
അതോടൊപ്പം, മനുഷ്യന്റെ പ്രവൃത്തികൾ മൂലമുണ്ടാകുന്ന ഭൂപ്രകൃതിയിലുണ്ടായിരിക്കുന്ന മാറ്റങ്ങളുമായി ബന്ധപ്പെട്ട് ഉണ്ടായിരിക്കുന്ന ആവാസവ്യവസ്ഥയുടെ നാശവും മറ്റ് ഘടകങ്ങളും വ്യത്യസ്ത കാരണങ്ങളാൽ ജനസംഖ്യയിൽ ഉണ്ടാകുന്ന കുറവുകൾ മറികടക്കാൻ മുൻപ് വന്യജീവി സമൂഹങ്ങൾക്ക് ഉണ്ടായിരുന്ന കഴിവ് കുറയുന്നു.
യൂണിവേഴ്സിറ്റി ഓഫ് വിസ്കോൻസിൽ- മാഡിസണിലെ സ്കൂൾ ഓഫ് വെറ്ററിനറിയിലുള്ള ദി വൈൽഡ് ലൈഫ് ഡാറ്റാ ഇന്റഗ്രേഷൻ നെറ്റ്‌വർക്ക് എന്നത് വാർത്തകൾ, ഫാക്റ്റ്- ഷീറ്റുകൾ, ചിത്രങ്ങൾ, ലേഖനങ്ങൾ എന്നിവ ഉൾപ്പെടെയുള്ള പൊതുവിവരങ്ങൾ നൽകുന്ന ഒരു സ്ഥാപനമാണ്.
ഇതും കാണുക Threshold host density Wild animal suffering അവലംബം
വന്യജീവി വാരം
ഒക്‌ടോബർ 2 മുതൽ 8 വരെയുള്ള തീയതികളിൽ വർഷന്തോറും ഇന്ത്യയിൽ വന്യജീവി വാരമായി ആഘോഷിക്കുന്നു.
മഹാത്മാഗാന്ധിജിയുടെ ജന്മദിനമായ ഒക്ടോബർ 2 നാണ്  ഈ വാരാചരണത്തിനു തുടക്കമിടുന്നത്.
ഇന്ത്യൻ വൈൽഡ് ലൈഫ് ബോർഡ്  1955  മുതൽ  അഖിലേന്ത്യാ തലത്തിൽ ജൂലൈ 7 വന്യജീവി ദിനമായി ആചരിച്ചിരുന്നു.
സംസ്ഥാന സർക്കാരുകളുമായും വിവിധ യൂണിവേഴ്‌സിറ്റികളുമായി നടത്തിയ ചർച്ചകളെ തുടർന്ന് മഹാത്മാഗാന്ധിജിയുടെ ജന്മദിനമായ ഒക്ടോബർ 2 മുതൽ ഒരാഴ്ചക്കാലം  'വന്യജീവി വാരമായി' ആചരിക്കാൻ തീരുമാനിച്ചു.
1955 മുതലാണ് ഈ ആഘോഷം ആരംഭിച്ചത്.
വനങ്ങളുടെയും, വന്യജീവികളുടെയും സംരക്ഷണം ഉറപ്പുവരുത്താനുള്ള കൂട്ടായ ശ്രമങ്ങളാണ് ഈ വാരാചരണം കൊണ്ട് ലക്ഷ്യമിടുന്നത്.
വമ്പൻ ചുറ്റികത്തലയൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Sphyrna_mokarran
കടൽ വാസിയായ ഒരു മൽസ്യമാണ് വമ്പൻ ചുറ്റികത്തലയൻ സ്രാവ് അഥവാ Great  Hammerhead.
( ശാസ്ത്രീയനാമം : Sphyrna mokarran ) .
ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.
തീര കടലിലും പുറം കടലിലും ഇവയെ കാണാം .
Sphyrnidae കുടുംബത്തിൽ പെട്ട സ്രാവാണ് ഇവ.
പൊതുവെ ചുറ്റികത്തലയൻ സ്രാവുകൾ എന്നാണ് ഇവയെ വിളിക്കാറ് .
അവലംബം പുറത്തേക്കുള്ള കണ്ണികൾ Sphyrna mokarran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Species Description of Sphyrna mokarran at www.shark-references.com ഇതും കാണുക
വയക്കര ഇംഗ്ലീഷ് വിലാസം https://ml.wikipedia.org/wiki/Vayakkara
കണ്ണൂർ ജില്ലയിലെ ഒരു ഗ്രാമമാണ് വയക്കര ഇത് ഒരു നല്ല ഗ്രാമപ്രദേശമായി നിലനിൽക്കുന്നു.
പെരിങ്ങോം-വയക്കര ഗ്രാമപഞ്ചായത്തിന്റെ ഭാഗമാണിത്.
വയത്തൂർ കാലിയാർ ശിവക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വയത്തൂർ കാലിയാർ ശിവക്ഷേത്രത്തിലെ തിടമ്പുനൃത്തത്തിൽ നിന്നും
കണ്ണൂർ ജില്ലയിൽ ഉളിക്കൽ ഗ്രാമപഞ്ചായത്ത്ൽപെട്ട വയത്തൂർ എന്ന സ്ഥലത്ത് സ്ഥിതി ചെയ്യുന്ന പുരാതന ശിവക്ഷേത്രം.
കണ്ണൂരിൽ നിന്നും മട്ടന്നൂർ -ഇരിട്ടി വഴി ഉളിക്കൽ എത്തിയോ, പയ്യാവൂർ വഴി ഉളിക്കൽ എത്തിയോ ഇവിടെ എത്താം.
കണ്ണൂരിൽ നിന്നും ഏകദേശം അൻപത് കിലോമീറ്റർ ദൂരമുണ്ട്.
പ്രതിഷ്ഠ
ശിവപ്രതിഷ്ഠയാണിവിടെയുള്ളത്.
കുടകരും തദ്ദേശവാസികളും ചേർന്ന് മകരമാസം ഒന്നു മുതൽ പന്ത്രണ്ടു വരെ നടത്തുന്ന ഊട്ടുത്സവമാണിവിടെ പ്രധാനം.
ഊട്ടിനു വേണ്ട അരി സാധനങ്ങൾ കുടകിൽ നിന്നും കാളപ്പുറത്ത് കൊണ്ടുവരുന്നു.
വപ്പുഴ
Chazhoor Gramapanchayat
ഇന്ത്യ യിൽ കേരള സംസ്ഥാനത്തിൽ തൃശൂർ ജില്ലയിൽ ചാഴൂർ പഞ്ചായത്തിലെഒരു വാർഡാണ് വപ്പുഴ .
കൂടുതലും ഒരു കാർഷിക ഗ്രാമമാണ് വപ്പുഴ.
പുത്തൻ‌പീടിക പള്ളി ഉത്സവവും തോണിയകാവ് ഉത്സവവുമാണ് വപ്പുഴയിലെ ഒരു പ്രധാന ഉത്സവം.
വപ്പുഴ ചേര വംശത്തിറ്റ്നെ ഒരു പുരാതന തുറമുഖം ആയിരുന്നു അത്  ഇപ്പോൾ പുത്തൻപീടിക എന്നറിയപ്പെടുന്ന ഇരുമ്പ്രയൂർ എന്ന പുരാതന നഗരത്തിനു സമീപം ആണ് സ്ഥിതി ചെയ്തിരുന്നത്.
പുരാതന കാലത്ത് വപ്പുഴയുടെ അരികിലൂടെ ഒരു വലിയ നദി ഒഴുകുന്നുണ്ടായിരുന്നു.
വപ്പുഴ എന്ന മലയാളത്തിന്റെ അർത്ഥം വലിയ നദിയായതിനാലാണ് വപ്പുഴ എന്ന പേര് നൽകിയത്.
വഫ സുൽത്താൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Wafa_Sultan
ഒരു മെഡിക്കൽ ഡോക്റ്ററും എഴുത്തുകാരിയുമാണ് വഫ സുൽത്താൻ .
സിറിയയിൽ ജനിച്ച് അമേരിക്കയിലേക്ക് കുടിയേറിയ അവർ ഇസ്ലാമിക മതമൗലിക വാദികളുടെ വിമർശക എന്ന നിലയിലാണ് ശ്രദ്ധേയയായത്.
സിറിയൻ നഗരമായ ബനിയാസിലെ ഒരു വലിയ പരമ്പരാഗത അലവി മുസ്ലിം കുടുംബത്തിലാണ് വഫ സുൽത്താൻ ജനിച്ചത്.
സാഹിത്യകാരിയാവാൻ താത്പര്യമുണ്ടായിരുന്നതിനാൽ അറബ് സാഹിത്യം പഠിക്കാനാഗ്രഹിച്ചെങ്കിലും വീട്ടുകാരുടെ സമ്മർദ്ദത്താൽ മെഡിക്കൽ മേഖല തിരഞ്ഞെടുക്കുകയായിരുന്നു.
രാഷ്ട്രീയ കാഴ്ചപ്പാട്
വഫ സുൽത്താന്റെ അഭിപ്രായത്തിൽ "ഇസ്ലാമിന്റെ പ്രശ്നം അതിന്റെ തത്ത്വശാസ്ത്രത്തിൽത്തന്നെ അന്തർലീനമാണ്".
" ഇസ്ലാം ഒരു മതം മാത്രമല്ല അത് ബലം പ്രയോഗിച്ച് അജണ്ടകൾ നടപ്പാക്കുന്ന ഒരു രാഷ്ട്രീയ പ്രത്യയശാസ്ത്രം കൂടെയാണ് " എന്നവർ വിമർശിക്കുന്നു.
വന്യമൃഗങ്ങളുടെ പട്ടിക അ-അഃ പേര് ശാസ്ത്രീയനാമം ഇംഗ്ലീഷിൽ ചിത്രം ഈനാംപേച്ചി Manis crassicaudata pangolin - - ക-മ പേര് ശാസ്ത്രീയനാമം ഇംഗ്ലീഷിൽ ചിത്രം കാട്ടുപന്നി - - - കാട്ടുപോത്ത് - Bison - കുറുക്കൻ - Fox - കരടി - Bear - കടുവ Panthera tigris Tiger - കരിമ്പുലി - - - ചെന്നായ - - - പുള്ളിപ്പുലി - Leopard - നീലക്കാള - Blue Bull - - - Black Buck - - - Long-tailed Marmot - - - Ladakh Urial - പുള്ളിമാൻ - Spotted Deer - തിബത്തൻ കാട്ടുകഴുത - Tibetan Wild Ass - - - Common Langur - കഴുതപ്പുലി - hyena - കാട്ടുപൂച്ച - Jungle Cat - - - Rhesus Macaque - - - Golden Langur - മലയണ്ണാൻ - Malabar Giant Squirrel - മലമ്പാമ്പ് - Python - - - Himalayan Goral - - - Nilgiri Langur - - - Grizzled Giant Squirrel - കൂരൻ - Hog Deer - - - Sambar Deer - - - Bharal - കാട്ടുകഴുത - Wild Ass - - - Indian Flying Fox - - - Golden Jackal - സ-റ പേര് ശാസ്ത്രീയനാമം ഇംഗ്ലീഷിൽ ചിത്രം വരയാട് - Nilgiri Tahr സിംഹം Panthera leo - -
വയങ്കതൻ ഇംഗ്ലീഷ് വിലാസം https://ml.wikipedia.org/wiki/Cupha_erymanthis
നാട്ടിൻ പുറങ്ങളിലും കാവുകളിലും എല്ലാകാലത്തും കാ​ണപ്പെടുന്ന ശലഭങ്ങളാണ് വയങ്കതൻ (Rustic).
ചിറകുകൾക്ക് തവിട്ടുകലർന്ന മഞ്ഞനിറം .
വയങ്കത ( Flacourtia montana ) അല്ലെങ്കിൽ ചളിര് എന്ന മരത്തിന്റെ തളിരിലകളിൽ മുട്ടയിടുന്നതു കൊണ്ട് മലയാളത്തിൽ വയങ്കതൻ എന്നറിയപ്പെടുന്നു.
വളരെ താഴ്ന്നു പറക്കുന്നവരാണ് ഇക്കൂട്ടർ.
വേഗത്തിൽ പറക്കാനും ഇവയ്ക്ക് കഴിയില്ല.
തേനുണ്ണാനാണ് ഇവയ്ക്ക് താല്പര്യം.
ആൺശലഭങ്ങൾ കൂട്ടത്തോടെ മണ്ണിൽ വന്നിരിക്കുന്നവരാണ്.
വയങ്കതന്റെ ചിറകിൽ മുകളറ്റത്ത് ഇരുണ്ട കറുപ്പുനിറവും നടുവിൽ വെള്ള കലർന്ന മഞ്ഞനിറവുമാണ്.
വേനൽ കാലത്താണ് ഇവ മുട്ടയിടുന്നത്.
വയങ്കത സസ്യം പൂക്കുന്നത് വേനൽകാലത്തായതിനാലാണിത്.
ഇവയുടെ മുട്ടകൾക്ക് മഞ്ഞനിറമാണ്.
ലാർവയുടെ തലയുടെ ഭാഗം ഇളം മഞ്ഞനിറവും ബാക്കി ഭാഗം കറുപ്പ് കലർന്ന ഇരുണ്ട നിറവുമാണ്.
പുഴുവിന്റെ ദേഹത്ത് മുള്ളുകളുണ്ട്.
പ്യൂപ്പ ഏറെ ഭംഗിയുള്ളതാണ്.
പ്യൂപ്പയ്ക്ക് മഞ്ഞനിറത്തിലും വെള്ളി നിറത്തിലും സ്വർണ്ണ നിറത്തിലും ഉള്ള ഭാഗങ്ങൾ ഉണ്ട്.
ചിത്രശാല വയങ്കതൻ ശലഭം കൂവേരി , കേരളം ചിറ്റൂർ ജില്ല, ആന്ധ്രാപ്രദേശ് എറണാകുളം ജില്ലയിലെ കടവൂര് നിന്നു കണ്ണൂർ ചന്ദനക്കാംപാറയിൽ നിന്ന് ആലപ്പുഴയിൽ നിന്ന് അവലംബം പുറം കണ്ണികൾ Cupha erymanthis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വൈറസ് ഇംഗ്ലീഷ് വിലാസം https://ml.wikipedia.org/wiki/Virus
ഒരു ജീവകോശത്തിനുള്ളിലല്ലാതെ വളരാനോ പ്രത്യുത്പാദനം നടത്താനോ കഴിവില്ലാത്ത ജീവകണങ്ങളാണ് വൈറസുകൾ .
ആംഗലേയ ഭാഷയിൽ ഇത് Virus എന്നെഴുതുന്നു.
ലത്തീനിൽ വിഷം എന്നാണ് ഈ പദത്തിനർഥം.
സാധാരണ സൂക്ഷ്മദർശിനികളിൽ കൂടി ഇവയെ കാണാൻ സാധ്യമല്ല.
ഇലക്ട്രോൺ മൈക്രോസ്കോപ്പിലൂടെ മാത്രമേ ഇവയെ കാണാനാവു.
അറിയപ്പെടുന്ന ആദ്യത്തെ വൈറസ് 1899-ൽ ബെയ്ജെറിങ്ക് (Martinus Beijerinck) കണ്ടെത്തിയ പുകയില മൊസെയ്ക്ക് വൈറസ് (Tobacco Mosaic Virus) ആണ്.
ഇന്ന് 5000-ൽ പരം വൈറസുകളെ കണ്ടെത്തിയിട്ടുണ്ട്.
വൈറസുകളെ കുറിച്ച് പഠിക്കുന്ന ശാസ്ത്ര ശാഖയാണ് വൈറോളജി (virology).
രണ്ടോ മൂന്നോ ഭാഗങ്ങൾ കൂടിച്ചേർന്നതാണ്‌ വൈറസിന്റെ ശരീരം; ജനിതക വിവരങ്ങൾ വഹിക്കുന്ന നീണ്ട തന്മാത്രകളായ ഡി.എൻ.എ. (DNA), ആർ.എൻ.എ (RNA) എന്നിവയിലൊന്നിൽ നിർമ്മിതമായ ജീനുകൾ എല്ലാ വൈറസുകളിലും കാണപ്പെടുന്നു; ആതിഥേയ കോശങ്ങൾക്ക് വെളിയിലായിരിക്കുമ്പോൾ ചില വൈറസുകളിൽ ഇതിന്‌ കൊഴുപ്പ് കൊണ്ടുള്ള ഒരു ആവരണമുണ്ടായിരിക്കും.
ഹെലിക്കൽ മുതൽ സങ്കീർണ്ണമുള്ളതുമായ   വ്യത്യസ്തങ്ങളായ ആകൃതികളാണ്‌ വൈറസുകൾക്കുള്ളത്.
ബാക്ടീരിയയുടെ നൂറിലൊന്ന് മാത്രം വലിപ്പമുള്ളവയാണ്‌ ഇവ.
വൈറസുകളുടെ ഉൽഭവത്തെപ്പറ്റി ഇന്നും ഒരു വ്യക്തമായ ധാരണയില്ല: ചിലത് കോശങ്ങൾക്കിടയിൽ സഞ്ചരിക്കാൻ സാധ്യമായ ഡി.‌എൻഎ യുടെ പ്ലാസ്മിഡ് ഖണ്ഡങ്ങളിൽ നിന്ന് രൂപം കൊള്ളുന്നവയോ ബാക്ടീരിയകളിൽ നിന്ന് ഉൽഭവിക്കുകയോ ചെയ്യുന്നു എന്ന് അനുമാനിക്കുന്നു.
വൈറസ് വിവിധങ്ങളായ രൂപങ്ങളിൽ പടരുന്നു; വ്യത്യസ്ത തരം വഴികളാണ് ഒരോ തരം വൈറസുകളും ഉപയോഗിക്കുന്നത്.
ഉദാഹരണത്തിന്‌ സസ്യങ്ങളിലെ നിരൂറ്റിക്കുടിക്കുന്ന ഷഡ്പദങ്ങൾ വഴി സസ്യങ്ങളിലെ വൈറസ് പടരുന്നു.
ജന്തുക്കളിൽ രക്തം കുടിക്കുന്ന ജീവികൾ വഴിയും വൈറസ് പടരുന്നു.
ഇത്തരം രോഗം വഹിക്കുന്ന ജീവികളെ വെക്ടറുകൾ (vectors) എന്നാണ്‌ വിളിക്കുന്നത്.
ഫ്ലൂവിന്‌ കാരണമാകുന്ന ഇൻഫ്ലുവെൻസ വൈറസുകൾ പരക്കുന്നത് തുമ്മൽ, ചീറ്റൽ തുടങ്ങിയവയിലൂടെയും, നോറോവൈറസുകൾ ഉമിനീർ, കൈകൾ, ഭക്ഷണം, വെള്ളം തുടങ്ങിയവയിലൂടെയും, റോട്ടാവൈറസുകൾ കുട്ടികളുടെ പരസ്പര സമ്പർക്കത്തിലൂടെയും, എച്ച്.ഐ.വി. ലൈംഗികബന്ധത്തിലൂടെയും പടരുന്നു.
എല്ലാ വൈറസുകളും രോഗത്തിന്‌ കാരണകാരികളാകാറില്ല, ഒരുപാട് വൈറസുകൾ അവ ബാധിച്ച ജീവിക്ക് ഹാനികരമാകാതെ തന്നെ പെരുകാറുമുണ്ട്.
എച്ച്.ഐ.വി യെ പോലെയുള്ള ചില വൈറസ് ബാധ ജീവിതകാലം മുഴുവനോ അല്ലെങ്കിൽ വളരെ നീണ്ടകാലമോ നിലനിൽക്കുന്നവയാണ്‌, ആതിഥേയ ശരീരത്തിന്റെ പ്രതിരോധ സം‌വിധാനത്തെ മറികടന്ന് ഇവ പെരുകുകയും ചെയ്യും.
ഇങ്ങനെയാണെങ്കിലും ജന്തുക്കളിലുണ്ടാകുന്ന വൈറസ് ബാധയ്ക്കെതിരെ ശരീരം ഉടനടി പ്രതിരോധിക്കാറുണ്ട്, ഇതുവഴി പൂർണ്ണമായും വൈറസിനെ നശിപ്പിച്ചെന്നും വരാം.
വാക്സിനുകൾ നൽകിയും ഇങ്ങനെയുള്ള ശരീരത്തിന്റെ പ്രതിരോധത്തെ ഉണർത്തുവാൻ കഴിയും, ഇത് ജീവിതകാലം മുഴുവൻ ആ വൈറസ് ബാധക്കെതിരെയുള്ള ശരീരത്തിന്റെ പ്രതിരോധശേഷിക്കു കാരണമാകുന്നു.
ബാക്ടിരിയയെ പോലുള്ള സൂക്ഷ്മജീവികൾക്കും വൈറസ് ബാധക്കെതിരെയുള്ള പ്രതിരോധ സം‌വിധാനമുണ്ട്.
ആന്റിബയോട്ടിക്കുകൾ സാധാരണയായി വൈറസുകൾക്കെതിരെ ഫലം കാണിക്കാറില്ല, പക്ഷേ ജീവിതകാലം മുഴുവനും നിലനിൽക്കുന്ന ബാധക്കെതിരെയുള്ള ഔഷധങ്ങൾ വികസിപ്പിച്ചെടുക്കുവാൻ കഴിഞ്ഞിട്ടുണ്ട്.
പദത്തിന്റെ മറ്റ് അർത്ഥങ്ങൾ കമ്പ്യൂട്ടർ വൈറസ് - ഉപദ്രവകാരിയായ ഒരു തരം കമ്പ്യൂട്ടർ പ്രോഗ്രാം .
മൊബൈൽ വൈറസ് - ഉപദ്രവകാരിയായ ഒരു തരം സെൽ ഫോൺ പ്രോഗ്രാം ശബ്ദോൽപ്പത്തി
ലാറ്റിൻ ഭാഷയിലെ വൈറസ് (virus) എന്ന പദത്തിൽ നിന്നാണ് വൈറസ് എന്ന ഇംഗ്ലീഷ് വാക്കുണ്ടായ്ത്.
വിഷത്തെയും മറ്റു ദോഷകരമായ വസ്തുക്കളെയും വിവക്ഷിക്കാനാണ് ലാറ്റിനിലെ പദമൂലം ഉപയോഗിക്കപ്പെട്ടിരുന്നത്.
ഇത് ഇംഗ്ലീഷിൽ ആദ്യം ഉപയോഗിച്ചത് 1392-ലാണ്.
വിറുലന്റ് (Virulent) എന്ന പദം ലാറ്റിൻ ഭാഷയിലെ വിറുലന്റസ് (virulentus) (വിഷമയമായ) എന്ന പദത്തിൽ നിന്നാണുൽഭവിച്ചത്.
ഇത് 1400-കളിലാണ് ആദ്യം ഉപയോഗിക്കപ്പെട്ടത്.
സാംക്രമിക രോഗമുണ്ടാക്കുന്ന വസ്തു എന്ന അർത്ഥത്തിൽ ഈ വാക്ക് ആദ്യം ഉപയോഗിച്ചതായി രേഖപ്പെടുത്തിയിട്ടുള്ളത് 1728-ലാണ്.
ഇത് 1892-ൽ ദിമിത്രി ഇവാനോവ്സ്കി വൈറസുകളെ കണ്ടുപിടിക്കുന്നതിനു മുൻപായിരുന്നു.
വൈറസസ് എന്ന പദം വൈറസ് എന്ന പ്രയോഗത്തിന്റെ ബഹുവചനമായി ആദ്യം ഉപയോഗിക്കാൻ തുടങ്ങിയത് 1948-ലാണ്.
വിറിയോൺ (virion) (ബഹുവചനം വിറിയോൺസ് ), 1959, മുതൽ ഉപയോഗത്തിലുണ്ട്.
ഇത് ഒരു കോശത്തിൽ നിന്ന് പുറത്തുവിടപ്പെടുന്നതും മറ്റു കോശങ്ങളിൽ രോഗമുണ്ടാക്കാൻ ശേഷിയുള്ളതുമായ ഒരു വൈറസ് തരിയെ വിവക്ഷിക്കാനാണ് ഉപയോഗിക്കുന്നത്.
ചരിത്രം മാർട്ടിനസ് ബീജറിക്ക് അദ്ദേഹത്തിന്റെ പരീക്ഷണശാലയിൽ (1921)
സൂക്ഷ്മ-ജൈവശാസ്ത്രജ്ഞനായ ചാൾസ് ചേമ്പർലാൻഡ് 1884 ൽ ഒരു ഫിൽട്ടർ കണ്ടുപിടിക്കുകയുണ്ടായി(അത് ഇന്ന് ചേമ്പർലാൻഡ് അഥവാ ചേമ്പർലാൻഡ്-പാസ്റ്റർ ഫിൽട്ടർ എന്നറിയപ്പെടുന്നു), ബാക്ടീരിയയേക്കാൾ ചെറിയ സുഷിരങ്ങളോട് കൂടിയതായിരുന്നു ഇത്, അതിനാൽ ബാക്ടീരിയയടങ്ങിയ ലായനി ഇതിൽ കൂടി കടത്തിവിട്ട് ലായനിയിൽ നിന്ന് ബാക്ടീരിയയെ പൂർണ്ണമായും ഒഴിവാക്കാൻ ഇതിലൂടെ അദ്ദേഹത്തിന്‌ കഴിഞ്ഞു.
ഇപ്പോൾ തിരിച്ചറിഞ്ഞ ടൊബാക്കൊ മൊസൈക് വൈറസുമായി 1892 ൽ റഷ്യൻ ജൈവശാസ്ത്രഞ്ജനായ ദിമിത്രി ഇവാനൊവ്സ്കി ഈ ഫിൽട്ടർ ഉപയോഗിച്ച് പരീക്ഷണത്തിലേർപ്പെടുകയും, രോഗബാധയേറ്റ പുകയിലയുടെ സത്തിനെ ഇതിലൂടെ കടത്തിവിട്ടതിന്‌ ശേഷവും ബാധ നിലനിൽക്കുന്നതായി അദ്ദേഹം മനസ്സിലാക്കുകയും ചെയ്തു.
ബാക്ടീരിയയിൽ നിന്നുള്ള വിഷമായിരിക്കണം ഇതിന്‌ കാരണം എന്നാണ്‌ അന്നദ്ദേഹം സമർത്ഥിച്ചത്, പക്ഷേ അതിനെ വിശദീകരിക്കാൻ അദ്ദേഹത്തിനായില്ല.
ഫിൽട്ടറിലൂടെ കടന്ന് പോകുന്ന ഒരു പോഷണ മാധ്യമത്തിന്‌ രോഗബാധ നിലനിർത്തുവാനുള്ള കഴിവുണ്ട് എന്നായിരുന്നു അന്നത്തെ രോഗങ്ങളുടെ രോഗാണു സിദ്ധാന്തം (germ theory of disease) അനുസരിച്ചുള്ള അനുമാനം.
1899 ൽ ഇതേ പരീക്ഷണം ഡച്ച് സൂക്ഷ്മ-ജൈവശാസ്ത്രജ്ഞനായ മാർട്ടിനസ് ബീജറിക്ക് ആവർത്തിക്കുകയും അദ്ദേഹം ഇത് രോഗബാധയ്ക്ക് കാരണമാകുന്ന മറ്റൊരു രൂപമാണ്‌ എന്ന നിഗമനത്തിലെത്തിച്ചേരുകയും ചെയ്തു.
കോശവിഭജനം വഴി അത് സ്വയം പെരുകുന്നതായി നിരീക്ഷണത്തിലൂടെ അദ്ദേഹത്തിന്‌ മനസ്സിലാക്കാൻ സാധിച്ചെങ്കിലും അതിന്റെ ഘടന മനസ്സിലാക്കാൻ കഴിഞ്ഞിരുന്നില്ല.
അതിനെ അദ്ദേഹം കൊണ്ടാജിയം വൈവം ഫ്ലൂഡിയം (ലയിക്കാൻ കഴിവുള്ള രോഗാണു) എന്ന് വിളിക്കുകയും പിന്നീട് വൈറസ് എന്ന പദം ഉപയോഗിക്കുകയും ചെയ്തു.
ബീജറിക്ക് വൈറസിന്‌ ദ്രാവക രൂപമാണ്‌ എന്നായിരുന്നു കരുതിയിരുന്നത്, പിന്നീട് വെൻഡെൽ സ്റ്റാൻലിയാണ്‌ ഇത് വ്യക്തമായ ആകൃതിയുള്ളതാണ്‌ എന്ന് തിരിച്ചറിഞ്ഞത്.
അതേ വർഷം (1899) ഫ്രീഡ്രിച്ച് ലിയോഫ്ലെറും ഫ്രോഷും കാലിന്റെയും വായയുടേയും രോഗബാധയെ (അഫ്തോവൈറസ്, aphthovirus) സമാന ഫിൽട്ടറിലൂടെ കടത്തിവിടുകയും ഉയർന്ന സാന്ദ്രതയിൽ ബാധ നിലനിക്കുന്നതായി കണ്ടെത്തുകയും ചെയ്തു; അതുവഴി അതിന്‌ പെരുകുവാനുള്ള കഴിവുണ്ടെന്ന് മനസ്സിലാകുകയും ചെയ്തു.
ഇരുപതാം നൂറ്റാണ്ടിന്റെ തുടക്കത്തിൽ ഇംഗ്ലീഷ് ബാക്ടീരിയൊലോജിസ്റ്റായ ഫ്രെഡെറിക്ക് വോർട്ട് (Frederick Twort) ബാക്ടീരിയകളെ വൈറസ് ബാധിക്കുമെന്ന് കണ്ടെത്തുകയുണ്ടായി, ഇങ്ങനെയുള്ളവയെ ബാക്ടീരിയീഫെയ്ജസ് എന്നാണ്‌ വിളിക്കുന്നത്.
അതുപോലെ അഗറിൽ വളരുന്ന ബാക്ടീരിയകളോടൊപ്പം വൈറസിനെ ചേർത്താൽ ബാക്ടീരിയകൾ നശിപ്പിക്കപ്പെടുന്ന മേഖലകൾ ഉണ്ടാകുന്നു എന്ന് ഫ്രഞ്ച്-കനേഡിയൻ സൂക്ഷ്മ-ജൈവശാസ്ത്രഞ്ജനായ ഫെലിക്സ് ഡി'ഹെരെല്ലെ വിവരിക്കുകയുണ്ടായി.
അദ്ദേഹം വൈറസുകളുടെ സാന്ദ്രമായ ലായനി സൂക്ഷ്മമായി വേർതിരിച്ചെടുത്തു, ഇതിൽ മുഴുവൻ ബക്ടീരിയകളും നശിപ്പിക്കപ്പെടാതെ അവ നശിപ്പിക്കപ്പെട്ട ആവർത്തിച്ചുള്ള ഭാഗങ്ങളാണുള്ളതെന്നും തെളിയുകയുണ്ടായി.
സാന്ദ്രതാ ഘടകങ്ങളുടെയും ഇത്തരം മേഖലകളുടെ എണ്ണത്തിന്റെയും ഗുണനഫലം അവയിലടങ്ങിയിരിക്കുന്ന വൈറസുകളുടെ എണ്ണം മനസ്സിലാക്കാൻ അദ്ദേഹത്തിനെ സഹായിച്ചു.
വൈറസുകളുടെ പട്ടിക
പ്രധാനപെട്ട ഏതാനും വൈറസുകളുടെ പേരുകളാണ് ചുവടെ ചേർത്തിരിക്കുന്നത്.
ഇംഗ്ലീഷ് വിക്കിയിലുള്ള സമ്പൂർണ പട്ടികയ്ക്ക് ഇവിടെ അമർത്തുക.
അഡിനോ വൈറസ് ( Adeno Virus ) എയിഡ്സ് വൈറസ് ( AIDS Virus ) ആല്ഫാ വൈറസ് ( Alphavirus ) ആർബോ വൈറസ് ( Arbovirus ) അറീനാ വൈറസ് ( Arenavirus ) ബർക്കിറ്റ്'സ് ലിംഫോമ വൈറസ് ചിക്കൻ പോക്സ് വൈറസ് ( Chickenpox virus) ) ചിക്കുൻ ഗുനിയ വൈറസ് ( Chikungunya Virus ) ജലദോഷവൈറസ് ( Common cold Virus ) കോക്സ്സാക്കി വൈറസ് ( Coxsackie virus ) ഡെങ്കി വൈറസ് ( Dengue Virus) എബോളാ വൈറസ് എന്റെറോ വൈറസ് എപ്സ്റ്റീൻ- ബാർ വൈറസ് ( Epstein-Barr virus ) ഹെപ്പറ്റൈറ്റിസ്-എ വൈറസ് ഹെപ്പറ്റൈറ്റിസ്-ബി വൈറസ് ഹെപ്പറ്റൈറ്റിസ്-സി വൈറസ് ഹെപ്പറ്റൈറ്റിസ്-ഡി (ഡെൽറ്റ) വൈറസ് ഹെപ്പറ്റൈറ്റിസ്-ഇ വൈറസ് ഹെപ്പറ്റൈറ്റിസ്-എഫ് വൈറസ് ഹെപ്പറ്റൈറ്റിസ്-ജി വൈറസ് ഹെർപ്പിസ് സിമ്പ്ലെക്സ് വൈറസ് ഹെർപ്പിസ് സോസ്റ്റർ വൈറസ് ഹ്യൂമൻ പാപ്പിലോമ വൈറസ് ഇൻഫ്ലുവെൻസ- എ വൈറസ് ഇൻഫ്ലുവെൻസ- ബി വൈറസ് ജാപ്പനീസ് എൻസെഫലൈറ്റിസ് വൈറസ് നിപാ വൈറസ് പാപ്പോവ വൈറസ് പാരാഇൻഫ്ലുവെൻസ വൈറസ് പാർവോ വൈറസ് പൈകോർണാ വൈറസ് പോളിയോവൈറസ് റാബീസ് വൈറസ് റിയോവൈറസ് റിട്രോ വൈറസ് റാബ്ഡോ വൈറസ് റൈനോ വൈറസ് റോട്ടാ വൈറസ് റുബെല്ല വൈറസ് സാർസ് വൈറസ് സ്മോൾ പോക്സ് (വസൂരി) വൈറസ് പുകയില മൊസൈക് വൈറസ് വേരിസെല്ല സോസ്റ്റർ വൈറസ് വെസ്റ്റ് നൈൽ വൈറസ് യെല്ലോ ഫീവർ വൈറസ് കൊറോണ വൈറസ് ഉൽപ്പ‌ത്തി
ജീവനുള്ളിടത്തെല്ലാം വൈറസുകളുമുണ്ട്.
ആദ്യ ജീവകോശങ്ങൾ ഉണ്ടായപ്പോൾ തന്നെ വൈറസുകളുമുണ്ടായിരുന്നിരിക്കാൻ സാദ്ധ്യതയുണ്ട്.
ഇവ ഫോസിലുകൾ അവശേഷിപ്പിക്കാത്ത‌തിനാൽ ഇവയുടെ ഉൽപ്പത്തിയെപ്പറ്റിയുള്ള വിശദാംശങ്ങൾ ലഭ്യമല്ല.
ഡി.എൻ.എ. വൈറസുകൾ, ആർ.എൻ.എ. വൈറസുകൾ എന്നിവയുടെ ജനിതക താരതമ്യത്തിലൂടെയാണ് ഇവയുടെ ഉൽപ്പത്തിയെപ്പറ്റി പഠനം നടത്തുന്നത്.
ഇതെപ്പറ്റി മൂന്നു പ്രധാന സിദ്ധാന്തങ്ങളാണുള്ളത്: റിഗ്രസ്സീവ് സിദ്ധാന്തം കോശത്തിൽ നിന്നാണ് ഉൽപ്പത്തി എന്ന സിദ്ധാന്തം സമാന്തരപരിണാമസിദ്ധാന്തം മൈക്രോബയോളജി ജീവന്റെ ലക്ഷണങ്ങൾ ഘടന
സാധാരണയായി 20 നാനോമീറ്റർ മുതൽ 1400 നാനോമീറ്റർ വരെയാണ് വൈറസിന്റെ വലിപ്പം.
ഇവയ്ക്ക് കോശരൂപമോ ഉള്ളിൽ പ്രോട്ടോപ്ലാസമോ മർമ്മമോ മറ്റ് കോശാംഗങ്ങളോ കാണപ്പെടുന്നില്ല.
വൈറസിന്റെ ശരീരത്തിൽ ഏറ്റവും പ്രധാനപ്പെട്ടത് ന്യൂക്ലിയോയിഡ് എന്ന ഭാഗമാണ്.
ഡി.എൻ.എ അഥവാ ആർ.എൻ.എ ജനിതകവസ്തു കാണപ്പെടുന്ന ഭാഗമാണിത്.
ലീനിയാർ/ സർക്കുലാർ രൂപത്തിലോ സിങ്കിൾ/ ഡബിൾ ഇഴകളുടെ രൂപത്തിലോ ഇവ കാണപ്പെടാം.
എന്നാൽ ജനിതകവസ്തു ഒന്നുകിൽ ഡി.എൻ.എ അഥവാ ആർ.എൻ.എ മാത്രമേ വരൂ.